<classify> WATANZANIA sita katika Kijiji cha Ngongo Wilayani Tandahimba mkoani Mtwara, wameuawa baada ya kupigwa risasi na wengine saba wamejeruhiwa katika Kisiwa cha Mto Ruvuma na wahalifu wanaodhaniwa kuwa waliotokea Msumbiji.Tukio hilo ni la usiku wa kuamkia jana, wakati Watanzania hao wakiwa katika shughuli zao za kilimo katika eneo hilo, lililopo nchini ambapo walivamiwa na kikundi cha watu, ambao waliwakusanya pamoja kisha kuwapiga risasi. Majeruhi hao wamelazwa katika Hospitali ya Wilaya ya Tandahimba kwa matibabu zaidi. Wahalifu hao wanadaiwa kuvuka mto kutokea Msumbiji na kuingia nchini na kufanya mauaji hayo.Mkurugenzi wa Upelelezi wa Makosa ya Jinai DCI, Robert Boaz alisema kuwa jeshi la polisi na vyombo vingine vya ulinzi na usalama, vitachukua hatua madhubuti kwa watu wote waliohusika na tukio hilo, wanatafutwa na kukamatwa ili sheria ichukue mkondo wake.Wananchi hawa walivamiwa na watu wanaodhaniwa kutokea nchi jirani ya Msumbiji, ambao waliwakusanya pamoja na kuwafanyia vitendo hivi vya uhalifu,alisema.Aliongeza: Tunasisitiza kwamba wananchi wanapokwenda kwenye nchi zingine kufanya shughuli zao za kiuchumi, ni vizuri wakachukua tahadhari kwa sababu ulinzi unaanza na wao.Kamishna wa Operesheni na Mafunzo, Liberatus Sabas alisema serikali haitakubali mambo ya hovyo yaliyotokea. Alisisitiza kwamba damu ya Mtanzania, haiwezi kupotea bure, kwani aliyeua kwa panga naye atauawa kwa panga.Mambo ya hovyo hovyo hatutayakubali, tuendelee kushirikiana, tuendelee kupeana taarifa, mnafanya kazi nzuri sana ndio maana Mtwara hii wanashindwa kuingia humu ndani, wanaviziavizia watu huko mtoni mtoni, huko mpakani mpakani, na tusikubali hata siku moja wavuke mpaka waje humu ndani,alisema.Baadhi ya wananchi mkoani hapa, akiwemo Saidi Ally, waliliomba jeshi la polisi kuzidi kuimarisha ulinzi katika maeneo yote ya mipakani ili matukio kama hayo yasijirudie, kwani yanahatarisha amani ya Watanzania hao kwa ujumla.Rashidi Abdallah alisema vitendo hivyo, ambavyo vimekuwa vinajitokeza katika maeneo hayo mara kswa mara, vinajenga hofu na wasi wasi kwa wakazi hao, kutokana wahalifu hao hawajulikani wanaishi wapi, hali inayosababisha kutokea kwa maafa hayo mara kwa mara. Hivi karibuni Mkuu wa Jeshi la Polisi nchini IGP, Simon Sirro alifanya mahojiano maalumu na gazeti hili na kutumia dakika 45 kuzungumza mambo mengi, yakiwemo yale yanayomnyima usingizi ikiwemo suala la ugaidi Msumbiji. IGP Sirro alisema mauaji yanayoendelea nchini Msumbiji na utekaji wa vijiji nchini humo, vinamnyima usingizi, kwani wanaofanya vile wengi wanatoka Tanzania.Mashaka yangu ni kuwa wale walioenda Msumbiji watakuja kutusumbua, intelijensia yetu na wale tuliowakamata wanasema wanaenda Msumbiji kujiimarisha kisha warudi, alisema IGP.Alisema jeshi lake limeshawakamata watu 104 wanaoshukiwa kuwa waasi, wanaopanga kuanzisha ngome yao katika taifa jirani la Msumbiji. Aidha, alifafanua kuwa jeshi la polisi limeanzisha operesheni dhidi ya wahalifu Mashariki na Kusini mwa nchi na baadhi ya washukiwa walikamatwa, wengine walikufa na wengine walitoroka.Washukiwa waliokamatwa walipohojiwa wamesema walikuwa wanakwenda Msumbiji kujiunga na makundi ya wapiganaji wenye misimamo mikali. Mashambulizi takriban 40 yamefanyika tangu Oktoba mwaka jana katika Jimbo la Cabo Delgado nchini Msumbiji ambalo liko mpakani na Tanzania. Zaidi ya watu 100 wameuawa katika mashambulizi hayo, wasiwasi wangu kule wanajenga ngome, watarudi, inabidi tujizatiti hasa na hilo ndilo linalonikosesha amani, alisema IGP.  <topic>: kitaifa 